นายกรัฐมนตรี เตรียมลงพื้นที่จังหวัดสงขลา วันพรุ่งนี้ ติดตามสถานการณ์อุทกภัยภาคใต้และเยี่ยมผู้ประสบอุทกภัย
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ลงพื้นที่ตรวจติดตามสถานการณ์อุทกภัยภาคใต้ ที่จังหวัดสงขลา วันพรุ่งนี้ (20 ธ.ค.65) โดยภายหลังเป็นประธานการประชุมคณะรัฐมนตรีเสร็จสิ้น ในเวลา 12.30 น.นายกรัฐมนตรี และคณะ ออกเดินทางจากกรุงเทพมหานคร ไปยังกองบิน 56 จังหวัดสงขลา โดยมีผู้ว่าราชการจังหวัดสงขลา กล่าวต้อนรับนายกรัฐมนตรี และคณะฯ พร้อมบรรยายสรุปสถานการณ์อุทกภัย ก่อนออกเดินทางไปยังวัดเขาตกน้ำ หมู่ 1 ตำบลกำแพงเพชร อำเภอรัตภูมิ จังหวัดสงขลา เพื่อเยี่ยมเยียนผู้ประสบภัยจากนั้นออกเดินทางไปยังศาลาประชาคม ตำบลควนเนียง อำเภอควนเนียง ซึ่งเป็นศูนย์อพยพ เพื่อเยี่ยมเยียนผู้ประสบภัยในพื้นที่ดังกล่าว และเดินทางกลับกรุงเทพฯ